
privind aprobarea Studiului de Fezabilitate pentru obiectivul de investiţie
,,Reorganizarea circulaţiei rutiere pe inelul I de circulaţie şi reproiectarea infrastructurii rutiere şi de transport public (Pasaj P-ta Victoriei)”

Direcţia Tehnică prin Biroul Drumuri şi Poduri are cuprins în programul de investiţii pe anul 2015 

obiectivul de investiţii ,,Reorganizarea circulaţiei rutiere pe inelul I de circulaţie şi reproiectarea infrastructurii rutiere şi de transport public (Pasaj P-ta Victoriei)”. Acesta este amplasat în zona centrală a municipiului Timişoara.


Dată fiind structura radială şi cu inele incomplete a reţelei stradale majore, presiunea traficului se concentreaza asupra zonei centrala a orasului, orientandu-se catre inelul I de circulatie, singurul inel (oarecum) complet. În consecinţă congestiile de circulaţie pe inelul I de circulatie cât şi pe accesele radiale au devenit cvasi-permanente.
Viteza medie de circulaţie în zona centrală a scăzut până la valori de sub 10Km/h, consumul de carburanţi depăşind cu mult valorile normale (valori măsurate de 15-19 litri/100 Km cu autoturisme pentru care fabricantul indică consum urban de 6-7 litri/100 Km).


Din aceste considerente reorganizarea circulaţiei rutiere pe Inel I de circulaţie este o prioritate strict necesară şi oportună pentru optimizarea şi fluidizarea traficului din municipiul Timişoara.

Soluţia de principiu propusă constă în reorganizarea circulaţiei generale pe inelul I de circulaţie, pe sens unic, eliminând astfel (parţial) conflictele din principalele intersecţii de pe Inelul I şi în reconfigurarea sistemului de linii de transport public prin realizarea unui circuit pe Inelul I cu circulaţia reorganizată, astfel încât să crească semnificativ atractivitatea transportului public.

Sursa de finanţare: Bugetul local capitolul Cap 84.02.03.01. Drumuri și Poduri, Cap. C Studii şi proiecte.

 Studiul de Fezabilitate pentru ,,Reorganizarea circulaţiei rutiere pe inelul I de circulaţie şi reproiectarea infrastructurii rutiere şi de transport public (Pasaj P-ta Victoriei)”, a fost realizat de S.C Exe Company.Ro S.R.L în baza contractului de prestări servicii nr. 35/19.02.2014.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Reorganizarea circulaţiei rutiere pe inelul I de circulaţie şi reproiectarea infrastructurii rutiere şi de transport public (Pasaj P-ta Victoriei)” este estimată, conform devizului general al investiţiei, la 225.239,908 mii lei (inclusiv TVA),  respectiv  50.959,255 mii Euro.
Durata de realizare pentru execuţia lucrărilor proiectate este estimată  la 48 luni.

Având în vedere cele prezentate propunem aprobarea studiului de fezabilitate şi realizarea investiţiei ,,Reorganizarea circulaţiei rutiere pe inelul I de circulaţie şi reproiectarea infrastructurii rutiere şi de transport public (Pasaj P-ta Victoriei)”.
Mentionăm ca pentru realizarea lucrărilor de construire a tramei stradale este necesară ocuparea a cca 400mp – teren proprietate privată (conform specificațiilor din Memoriul Tehnic întocmit de proiectant).

